Епитафи у драгачевским селима: Горња Краварица
Епитафи у драгачевским селима: Горња Краварица су сведочанства преписана са крајпуташа и старих надгробних споменика у селу Горња Краварица (Општина Лучани).

Станојевићи 
Споменик Станоју Павловићу (†1832) (Горња Краварица – Станојевићи)
 Овде почива раб божи
 СТАНОЈЕ ПАВЛОВИЋ
 житељ Горње Краварице.
 Поживи 90. Г:
 Умро 6. Декембра 1832. Год.
 Оваи споменик подигоше му
 праунуци Гојко ковач
 с три своја задружна брата
 Мијаилом Милованом и Василијем
 1875.Г.

Споменик Раду Станојевићу (†1849) (Горња Краварица – Станојевићи)
 ИС ХС
 Овде почива раб божи
 РАДЕ СТАНОЈЕВИЋ:
 жител горњокраварички,
 поживи 35.Г.
 умре 10. Јула 1849.Г.
 Споменуга син Новак

Споменик Цмиљани Станојевић (†1856) (Горња Краварица – Станојевићи)
 Овде почива Раба Божија
 ЦМИЉАНА
 супруга Гвоздена Станојевића
 Житеља Горње Краварице
 а кћи Миладина из Рогаче
 поживи 25.г.
 Умре 3. Марта 1856.г.

Споменик Јовану Станојевићу (†1856) (Горња Краварица – Станојевићи)
 Овде почива раб божи
 ЈОВАН СТАНОЕВИЋ
 Житељ Горње Краварице
 Поживи 70. год:
 а умре 5. Маја 1856. Лета.
 Овај споменик подижу му
 унуци Гајо Ковач
 с три своја задружна брата
 Мијаилом Милованом и Василијем.

Споменик Ристу Томашевићу (†1870) (Горња Краварица – Станојевићи)
 Овде почивају кости
 Блажено Почившег
 Раба Божиега
 РИСТА ТОМАШЕВИЋА
 жител Краварички
 кои поживи 60 г,
 чесно и поштено
 и кои е био Кмет и Писар 28. Г,
 преставио се 9. Иануара 1870. 
 Бог да му душу прости
 Оваи надгробни спомен удари му
 негова супруга Марија
 и синовац Новак
 Писа Глигорије Дмитрић
 из Котраже

Баралићи 
Споменик Баралићима – Јанку (†1857) и Обрену (†1857) (Горња Краварица – Баралићи)
 У овом мрачном гробу
 почивају посмртни остатци
 Раб божи
 ЈАНКА БАРАЛИЋА
 из Горње Краварице
 ратовао с Турцима када је 
 Карађорђе ослободио Србију
 а бивши добар стрелац
 а поживио је 70 Го:
 а умро је у јуну М. 1857. Г:
 Бог да му душу прости
На другој страни споменика:
 Овде почива
 ОБРЕН БАРАЛИЋ
 кои у 26 г. Умре
 у марту 1857. Г.
 Бог да га прости
 Овај споменик подиже
 Ивко своме ђеду и стрицу
 за знак гроба
 док је српског рода.

Споменик Стевану Баралићу (†1861) (Горња Краварица – Баралићи)
 Овде почива раб божи
 СТЕВАН БАРАЛИЋ
 Жител краварички
 поживи 46 г:
 умре 9. апр. 1861 Г:
 Билег оваи удари
 супруг[а] станија
 и синов[ац] мијаило его
 писа и рез:
 Васил[ије] Живановић
 из гор[ачића]

Споменик Вукадину Мијаиловићу (†1902) (Горња Краварица – Баралићи)
 Приђи ближе Ој Србине Брате
 никад нисам ја жалио нате
 па ти види
 кога ова мрачна земља затворила
 и од сунца највек заклонила
 Дична Срба
 ВУКАДИНА MИЈАИЛОВИЋА
 из Г. Краварице
 бившег војника сталног кадра
 коије часно и поштено
 поживео 25 година:
 Вукадина позвао је
 његов старац Томо Радичевић
 када је женио сина Радоја у сватове.
 Вукадин са женом оде
 свом шураку у сватове,
 Оду за девојку,
 тамо када су извели девојку,
 опале из пушке
 и Вукадин погине
 7 Нов: 1902. г.
 У Селу Лисицама
 Овајму надгробни спомен подигоше
 отац Млађен
 и брат Велимир Мијаиловић
 1903. г.

Радичевићи 
Споменик Вуксану Радичевићу (†1918) (Горња Краварица – Радичевићи)
 Ево овде овај камен стоји
 нек прочита ко ратника воли
 нека види где му тело оста
 нека рече душа му је проста
 ВУКСАН РАДИЧЕВИЋ
 Који чесно
 и поштено поживи 25. година
 а као војник ступио је у
 овај европски рат и на
 свим положајима издржао је
 све ратне напоре
 1914. г. рањен у десну ногу
 на Крупњу
 као обвезник I Чете I батаљона
 X пука I позива и 1915. год.
 заробила га аустријска војска
 Из ратова идућу кући умре
 1918. у Горњем Милановцу
 (...)

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи